
Nou concurs 
pentru primire la Sf. Teologie. 

Pentru complenirea alor 13 locuri încă 
vacante în Seminarul Nostru teologic se va 
|inea un nou concurs în ziua de 17 Septem- 
vrie crt, la reşedinţa episcopească din Oradea. 

Cererile se vor prezenta Ordinariatului 
până în 15 Septemvrie crt. insoţite de urmă- 
toarele documente : 

1. Extras de botez (dela oficiul parohial). 

2. Diploma de bacalaureat. 

3. Certificat de moralitate dela preotul pro- 
priu, care certificat va cuprinde şi informaţii 
despre moralitatea părinţilor aspirantului şi a 
familiei lor. 

4. Certificat de moralitate dela catehetul 
care ia propus aspirantului Religia în ultima 
clasă de liceu. 

Certificatele de sub 3 şi 4 se vor trimite 
direct Ordinariatului în plic închis şi sigilal. 

Texa de intreţinere în Seminar este 4000 
Lei şi se plăteşte în două rate: la începutul 
anului şcolar şi la 1 Februarie. 

Toţi aspiranţii în ziua de 17 Septemvrie 
cri. orele 8 dim. se vor prezenta la Seminarul 
teologic din Oradea, spre a îi supuși vizitei 
medicale, 

Fraţii Preoţi sunt invitaţi, ca cele de mai 
sus să le aducă la cunoștință tinerilor absol- 
venţi de liceu şi cu bacalaureat, cari au che- 
mare la Sf. Preoţie. 

Oradea, 20 August 1935. 


No, 3054/4935... 


Concurs la un post de învăţător 
dela şcoala de aplicaţie. 


Pentru complectarea unui post vacant de 
învăţător la școala de aplicaţie de pe lângă 
Şcoala noastră normală diecezană din Oradea 
se publică concurs conform art. 215 din Le- 
gea învățământului normal primar, ” 





la 1 şi la 15 a fiecărei luni | 


Îi 
A | ABONAMENT: 
pare Parohiile: . .. .. „ 200 Lei . 
Particulari: .. . ... 160 Lei 
| Membrii Agrului . . . 4100 Lei 








PARTEA OFICIALĂ 
RER ECE E EI 


Cererile se vor inainta Direcţiunii Şcoalei 
normale diecezane din Oradea (Str. Dimitrie. 
Cantemir No. 3) până la 12 Septemvrie ceri. 
Se vor anexa actele, prin cari candidatul să 
probeze că întrunește condiţiunile: 

1, Să fie de religiunea română unită. 

2. La examenul de capacitate şi definitivat 
să. fi avut cel puţin media opt. 

5, Să aibă recomandarea directorului şcoalei 
normale, unde și-a luat diploma de învăţător, 

4, Să fie notat la toate inspecţiile cu cali- 
ficativul cel puţin „bine“, şi să nu fi sulerit 
nici o pedeapsă. 

Concursul se va ţine în ziua de 16 Septem- 
vrie crl. la Şcoala normală diecezană din Oradea. 

Concursul va consta din trei probe: o 
probă scrisă, una orală şi una praclică, conform 
dispoziţiunilor în vigoare pentru recrutarea în- 
văţătorilor dela şcolile de aplicaţie ale statului. 

Oradea, 19 August 1935. 


Concurs la postul de cantor din Crestur, 


Curatoratul bisericii gr. cat. din Crestur, 
jud. Bihor, protopopiatul Mărghita, pentru ocu- 
parea postului de cantor publică concurs pe 
ziua de 29 Septemvrie a. c. 

Relribuţiuni: 8 jug. pământ arător şi fânat,. 
stolele îndatinate, dreplul la pășunat, pânăce 
va fi zidită casa nouă canlorală, chirie cuvenită. 

Doritorii de a ocupa acest post au să înain- 
teze oticiului parohial din Petrău, jud. Bihor 
următoarele acte : exiras de Bolez, diploma de 
cântor, certiticat de moralitate şi serviciu dela 
parohul propriu. 

Alesul va avea datoria să instrueze elevii 
de şcoală, în cadrul orelor de religie, la cân- 
tările bisericești. 

Reflectanţii se vor prezenta în una din Du- 
minecile 8, 15 sau 29 Sept. pentru a-şi dovedi 
aptitudinile cantorale. 

Gara Cir. în loc, e numită Bolcaş, 


Crestur, 28 August 1935. Curatoratul, 

PARTEA NEOFICIALĂ 
EI AIE ORE AIR AR ZA OO 


TOMA MORUS. 


1478— 


1535. 


in ziua de 6 lulie 1935 se împliniră 400 de ani] căci a răspuns »aut tu es Erasmus aut diabolusc.. 


dela moartea lui Toma Morus, fostul cancelar al re- 
gelui Henric VIII al Angliei, unul din cei mai erudiţi 
şi spirituali oameni ai epocii sale şi un creştin prac: 
ticant, care cu preţul vieţii a sigilat mărturisirea şi 
alipirea lui câtre »una sfântă, catolică şi apostolică 
Biserică«. — Prin decapitarea lui Toma Morus se 
suprimă o luniină creştină, un reflector puternic 
în noaptea viforoasă pe care a trăit-o creştinismul în 
epoca tulbure a reformei lui Luther şi Calvin. Pentru 
zelul său de: credincios şi mai ales pentru statornicia 
„arătată credinţei sale în cele mai grele clipe ale vieţii 
pentru îndrăzneala de a pune în îaţa suveranului 
său, legile dumnezeeşti mai pe sus de cele omeneşti, 
cari i-au atras martiriul, Biserica Romană îl ridică în 
rândul sfinţilor în ziua de 19 Mai 1935. 

Acest sfânt Toma Morus n'a cerut să vadă ranele 
Mântuitorului ca şi omonimul său Toma Apostolul. El 
a fost un »credincios« pe care nu l-au putut: îmbăta 
nici onorurile cele mai înalte dar nu l-au putut clinti 
nici suferințele şi judecarea la moarte. Şi unele şi altele 
l-au lăsat senin şi rece şi a urmat linia dreaptă evan- 
gelică până la ultima suflare, încât i se potrivesc bine 
cuvintele Mântuitorului. adresate apostolului Toma 
»Adevărat fericit cel ce nu vede şi credec. 

Pentru a așeza această măreaţă figură de erou al 
lui Christos în cadrele ce i se cuvin, — cum obişnuim 
cu un tablou de valoare, — cred că nu-i lipsit de in- 
teres a zugrăvi atmosiera morală şi spirituală a epocii 
sale, pentru a ne da mai bine seama de »omul« şi 
opera siântului celui nou, ridicat la cinstea altarelor. 

1. Vieaţa şi activitatea lui Toma Morus s'a desfăşu- 
rat în Anglia în epoca ruperii ei de către biserica ro- 
mană. S'a născut în Londra din părinţi burghezi, în anul 
1478. Tatăl său a fost judecător al băncii regelui. Pe 
maică-sa a perdut-o de vreme, dar are norocul să 
ajungă sub ocrotirea Card. Morton, arhiepiscop de Can- 
terbury, care recunoscu într'ânsul calităţi excepționale, 
protețind că întro bună zi »acesta (T. M) va ajunge 
un om remarcabile. [| trimite să urmeze studiile la 
Colegiul Sf. Ana din Londra ca să le termine strălucit 
la universitatea din Oxiord. In curând numele lui trecu 
hotarele Angliei. Scriitorii cei mai de seemă ai vremii 
au început a coresponda cu dânsul, între cari Erasmus 
din Rotterdam, olandezul, al cărui nume avea răsunet 
în acea vreme în toată -Europa. Tradiţia a dramatizat 
prima lor întâlnire, care avu loc la Londra în 2449. 
Amândoi se aflau la masa lordului primar fără să se 
cunoască, In timpul dejunului angajară o discuţie ră- 
„ mânând amândoi surprinşi de inteligenţa şi prompti- 
tudinea de gândire a celuilalt. Erasmus ar fi zis »aut 
tu es Morus aut nullusc, dar Toma nu i-a rămas dator, 


Devenind primul jurist al Capitalei, fireşte că a 
fost asaltat de mulţimea clienţilor în diferitele procese . 
cari i-ar fi putut aduce sume fabuloase, dar el a pre- 
ferat să se adâncească mai departe şi în alte domenii, 
făcând în acelaş timp pocăință rugându-se şi meditând, 
încingând ciliciul şi petrecând în acte de abnegaţiune. 
In 1504 este ales deputat. In această calitate face opo- 
ziţie viguroasă proiectelor regelui Henric VII de-a im- 
pune şi scoate noui impozite pentru a crea o dotațiune 
cu prilejui căsătoriei fiicei sale, IDinaintea îuriei rege- 
lui se retrage într'o mănăstire, unde studiază şi apro- 
Îundează opera sf. Augustin „De civitafe Dei“, care 
i-a fost izvor de inspiraţie la »Utopia«< lui scrisă şi ti- 
părită în 1516. i 

In 1509 — urmează la tron Henric VIII (1509 — 
1547) care-l făcu în 1510 vice primarul Londrei, în 
1518 sfetnicul intim al coroanei, în 1521 îl ridică în 
rândul nobililor şi devine preşedintele Camerei Comu- 
nelor, pentru ca după disgraţierea Card.-cancelar Wolsey 
în 1529 să-l ridice la cea mai înaltă treaptă socială, 
el cel dintâiu /aic care a purtat slujba de primul sfetnic 
al Coroanei = lord-cancelar, demnitate care în tot evul 
mediu a purtat-o episcopul de Canterbury. 

Suveranul a avut o admiraţie deosebită pentru 
Toma Morus, încredinţările diplomatice din 1515, 1525, 
1527 au .iost o probă a acestui sentiment. Toate în- : 
credinţările şi onorurile n'au fost în stare să-l facă 
încrezut, mândru şi orgolios, cum e obiceiul să se zică 
în astiel de schimbări de situaţii că, »honores mutant 
mores«. La Morus nu. A crescut în schimb conştiinţa 
datoriei către slujba înaltă ce o purta pentru Ţara şi 
regele ce-l servea. Pe măsură ce creştea şi se ri- 
dica în onoruri creştea şi umilința şi groaza de favo- 
ruri şi teama de prosperitate. Nici când ajunse lord- 
cancelor, nu uita să asculte si. Liturghie zilnic, să se 
retragă în ziua de Vineri la moşia sa, ca'n mijlocul 
familiei sale să deprindă virtutea înfrânării postind, 
rugându-se şi meditând. Regele cu greu se putea des- 
părți şi'n această zi a săptămânii de mintea luminată, 
de umorul recreator al micului -de statură cancelar, 
dar mare la sfat şi generos om de Stat. Ba chiar în 
zilele de lucru de multe ori regele era oaspele lui 
Toma, luând masa împreună, întârziind în ceasurile de 
seara mai mult la masa spirituală a acestuia. Și totuşi 
acest rege este călăul lui, căci nevoind să se supună 
tuturor aberaţiilor şi capriciilor cu cari lovea în cre- 
dința şi Biserica Romei a fost întemnițat şi decapitat 
în ziua de 6 Iulie 1535, 

Inainte de a ajunge la aceste demnități el voi să 
intre în mănăstire. Stătuit de duhovnicul său abstă 
dela acest gând şi se căsători, Încă şi'n alegerea soției 

şi-a arătat caracterul superior. Primit într'o familie 
unde erau 2 fete (surori) remarcă că cea mai mică e 
mai frumoasă, dar alese pe cea mai mare pentrucă 
avea calităţi de inimă şi de spirit pe cari nu le-ar schimba 
pentru nimic cu calităţile surorii sale mai mici. — Pe 
când urca scara măririlor pământeşti i se născură 4 
copii, iar scumpa lui soție după 6 ani de convieţuire 
pământească trece pragul Eternităţii. Se căsătoreşte 
a doua oară cu Alicee Midiefon o văduvă mai în 
vârstă decât el, iar când în 7532, văzând pe suveranul 
său umblând pe drumuri prăpăstioase, îşi dădu demisia 
din slujba de cancelar şi se retrage în mijlocul fami- 
liei dedicându-se studiului şi educaţiei fiilor săi. De aci 
din mijlocul familiei sale a fost ridicat în 7535 şi apoi 
decapitat în ziua de 6 Iulie, însă biruitor în Eternitate, 
cu nimbul ce nu-l mai putea "nimeni înstreina nici 


întuneca. F. 
(Va urma). 











Educaţia naţională în Rusia. 

»Komsomolskoie Prosviaszcenic« (Educaţia tine- 
retului comunist), — organul Comisariatului educaţiei 
naţionale sovietice — aduce un discurs al lui Sulimov, 
Preşedintele acestui Comisariat. După ce examinează 
însemnatele neajunsuri ale şcoalei bolşevice, Sulimov 
afirmă că în U. R. S. S. sunt peste 600 de mii de în- 
vățători, dintre cari cei mai mulţi nu au terminat încă 
sțudiile necesare pentru învățământ, foarte mulţi sunt 
aproape analfabeți şi foarte slabi educați. »De toate 
aceste nu sunt vinovaţi — zice Sulimov — învățătorii 
noştri, ci e pricina numai mizeria în care se află. 
Odată se credea că pentru a îi un bun inginer ori un 
bun agronom, nu era necesar a şti scrie bine, ori a 
avea o bună cultură generală. Dar s'a văzut că acesta 
nu era un drum bun şi atunci s'a procedat din nou 
la organizarea educaţiei naţionale, reorganizând toate 
şcolile, Acum toţi înțeleg bine că atât pentru inginer 
cât şi pentru agronom e neapărat de lipsă îrecventa- 
rea cursurilor de cultură superioară. Situaţia învăţăto- 
“rilor sub acest raport e cu mult mai delicată şi plină 
de răspundere«. Discursul, care descopere atâtea răni 
sângeroase ale şcoalei sovietice, se încheie cu obişnuitul 
apel de a înlătura din sufletul rusesc mediocritatea 
moştenită dela regimul țarist. Agenţia Ofinor care co- 
munică aceasta ştire se întreabă cum vor reuşi. So- 
vietele să înlăture aceasta mediocritate cu o pleiadă 
de învăţători aşa desorganizată şi nepregătită, pentru 
înalta şi delicata misiune. 











— Patronajul Si. Maria din Nazaret. Umila 
şi aproape nebăgata în seamă asociaţie pentru pro- 
tecţia servitoarelor, va juca la 8 Septemvrie orele 17'30 
în sala festivă a Şcoalei Normale gr. cat. din loc, 
piesa »Cei şapte coconi din Efes«. On. public este in- 
sistent rugat să ia parte în număr cât mai mare pen- 
tru a încuraja şi prin prezența sa la serbare aceasta 
acțiune atât de necesară mai ales aci la oraşe. 

Veste îmbucurătoare 


»Sionul Românesc« oficiosul eparhiei Lugojului, în Nr. 
său dela 15 August, aduce între altele un comunicat ofi- 


„cial (Nr. 2801 —1935) al acelei Sf. Episcopii cu. privire 


la Cultul euharistic extraliturgic autorizat de 
Roma, pe care îl reproducem şi noi spre obştească 
orientare. 

„In relațiunile quinquenale, făcute de noi Romei 
la 21 Sepi. 1955, am raportat despre întroducerea în 
eparhia Lugojului a Binecuvântării Euharistice, ac- 
fiune aprobată de Nunfiul Apostolic de atunci, actua- 
lul Cardinal Angelo M. Dolci. La acel raport am pri- 
mit răspunsul S. Congregaţii Orientale de sub Nr. 
14927128 din 5 Dec. '1933, în care se spune, că în 
audiența acordată la 2 Dec. 1933 Cardinalului secretar 
Luigi Sincero, S. Părinte „a ascultat cu plăcere acel 
raport... şi a avut cuvinte de laudă și de încura- 
jare . .. îndeosebi faţă de devoțiunea euharistică .'. . 
Excelența Voastră nu putea, de sigur, promova un 
aşa bine al sufletelor fără să le îndrume la o evla-. 
vioasă contemplare a misterului Euharistic, gaj su- 
prem al dragostei divine pentru noi şi centru al vieţii 
liturgice a bisericii“, 

Servească acest fapt de încurajare şi imbold 
Venerafului nostru Cler eparhial împolriva acelora, 
cari faţă de acestă sfântă define mai nutresc o 
rezervă fără rost“ i 

lată glasul Romei! Roma locuta ...! 











— „Sâmbăta Preoţilor“. Aşa se chiamă un 
vechiu ebiceiu ce există în dieceza Rothenburg din 
Germania, şi care mai zilele trecute a. primit aproba- 
rea oficială, ba a fost chiar recomandată aceasta prac- 
tică. E a constă în aceea că în Sâmbăta ce urmează 
după Vineria dintâie a lunii, închinată Preasfintei Inimi 
a lui Isus, credincioşii ofere Mariei, mijlocitoarea tu- 
turor harurilor, Liturghiile ascultate, Cuminecările şi 
toate faptele erme şi jertiele lor din acea sină pentru Ă 
preoții Bisericii. 


— „Sunt mândru de a fi credincios“. Unui 
reprezentant al presei americane, Senatorul Marconi, 
celebrul om de ştiinţă, a făcut o îrumoasă mărturisire 
de credinţă. lată ce a spus între altele: 

»Sunt multe lucruri, şi mai întâi de toate misterul 
cel mai mare, acela al existenţii noastre, pe care 
ştiinţa singură nu poate să le explice. Ce suntem noi ? 
De unde venim ? Cum intrăm în vieaţă ? lată atâtea 
probleme pe care omul oricât încearcă nu poate să le 
rezolve. Ce mă priveşte pe mine personal, declar cu 
mândrie că sunt credincios şi catolic. Cred în puterea 
rugăciunii; cred nu numai în calitate de creştin cato- 
lic, dar şi ca om de ştiinţă“, 

Mare pelerinaj la Zălau 


Din vremuri vechi eram obişnuiţi să credem că 
oraşul Zălau este pentru noi un centru străin, din 
punct. de vedere etnic şi calvin, din cel religios. Azi 
însă lucrurile stau altcum. Capitala Sălajului se poate 
mândri cu cea mai îrumoasă biserică din întreg jude- 
țul. Lăcaş de rugăciune pompos în tot ceea ce stilul 
românesc a putut să dea mai mult pe vâriul unei co- 
line semeţe din acest oraş este biserica din Zălau, în- 
chinată Adormirii Preacuratei Fecioare Maria, consa- 
crată acum anul de I. P.S. S. Valeriu Traian Frențiu, 
şi încă de atunci destinată drept loc de rugă şi ţinta 
evlavioşilor pelerini din întreagă regiunea. 

Acest gând bun, dela praznicul Adormirii din acest 
an, întâiul hram sărbătorit, este un fapt împlinit. In- 
suşi [. P. S. Frențiu a ținut să fie de data aceasta în 
mijlocul evlavioşilor pelerini, să înaugureze aceasta cu- 
cernică deprindere. Coborind dela Stâna de Vale, sa: 
lutat la marginea” judeţului Sălaj de pref. Dr. Mihai 
Gurzeu şi dep. Emil Lobonţiu, iar la bariera oraşului 
de primar Sen. Domşa şi de un mare număr de cre- 
dincioşi precum şi în uşa bisericii de cler în frunte cu 
protopop-parohul Aurel Ghilea, a îost între cei dintâiu 
pelerini sosiți în preziua praznicului, în timp ce gru- 
puri ce au străbătut distanțe mari soseau, căutând 
cu sete la altarul Preasfintei Fecioare mângăiere tru- 
pească şi sufletească. 

Rugăciunile în taină şi cântările mariane ridicate 
din diferite grupuri au străbătut deopotrivă până 'n 
zori liniştea nopţii şi seninul zilei frumoase. | 

Pe lângă deprinderile liturgice mai mici, s'a ţinut 
următoarea serie de funcțiuni solemne: În preseară 
Inserat solemn împreunat cu Canonul de Mângăiere 
sau Paraclisul. A predicat păr. Dr. G. Stan prof. de 
teol,, îndemnând şi îndrumând lumea la penitenţa sa- 
crament ce trebue înpreunată cu pocăinţa pelerinajului, 
şi apoi la cântarea laudelor mariane din inimă curată. 
A urmat o procesiune iar funcțiunea întreagă se în- 
cheie cu rugăciunea »O Doamna mea« recitată de 
Înaltul Arhipăstor la icoana Preacuratei. 


În dimineaţa zilei de sărbătoare, mai întâiu au 
loc două Liturghii cu Cuminecări şi predici ținute de 
păr. Prot. Ghilea şi Păr. luliu Cheresteşiu, paroh în 
Ortelec. La ora 10 Liturghia solemnă pontificată de 1. P. 
S. S. Episcopul diecezan, asistat de Prot. Ghilea, Filip 
— Hereclean, Oşan-Gârceiu, servind ca diaconi V. Bar- 
bul şi. G. Stan Oradea. Cântă corul bărbătesc din Ză- 
lau subconducerea D-lui Vasile Feier licenţiat în drept; 

_şi iarăşi cuminecări. În predică 1. P. S. Sa în legătură 
cu această spontană manifestaţie religioasă, îndeamnă 
credincioşii la îndeplinirea îndatoririlor faţă de Dum: 
nezeu cuprinse în cele dintâiu porunci ale decalogului, 
extensiunea şi prescrisele acestora. La treceri prin 
mulțime s'a văzut cum Arhipăstorul abia că putea 

străbate mulțimea ce se năpustea la sărutarea inelu- 
lui şi la atingerea »harului şi mirului ce se pogoară 
pe margine îmbrăcămintei lui«. La Inseratul de după 
masă s'au adaus rugăciunile pentru ploaie. 

Gloatele s'au întors la vetrele lor cântând ace- 
leaşi imnuri mariane cu lacrimile în ochi, cerşind bi- 
necuvântarea Arhierească şi urările de întoarcere la 
anul, în cele mai emoţionante scene. Frumos lucru 
mai ales când ştim că din unele locuri pleacă de tim- - 
puriu pâlcurile de pelerini. 

În sfârşit orăşelul şi-a recăpătat liniştea lui, dar 
cu acest praznic rămâne încrestat în răbojul locurilor 
de pelerinaj unde se vindecă durerile şi necazurile: 
sufleteşti. Şi de data aceasta mărturisirile s'au făcut 
fără întrerupere, iar numărul celor ce s'au împărtăşit 
s'a ridicat la 3572. - 

Dar dela Zălaul, filia Ortelecului de odinioară până 
la furnicarul de pelerini de azi, dela centrul de cul- 
tură calvino-maghiară până la răsunetul cântecelor 
mariane române de azi, numai cei o mână de credin- 
cioşi băştinaşi şi inimoşi, ar putea s'o spună câteste. . 
Câtă trudă şi râvnă dela sfatul din casa curatorului 
Dr. Gh. Pop din 1912, când nu avea nici măcar 0 ca- 


'pelă, până la situaţia de azi! Să treacă la o capelă, 


la casă parohială, parohie, apoi scaun protopopesc în 
frunte cu inimosul Tr. Trufaşiu, sub păstorirea căruia 
începu la 1930 zidirea bisericii de azi. Dar acest bun 
părinte n'a ajuns să vadă măreţia Sionului de azi — 
căci în Noem, 1931 moare, urmându-i actualul Prot. 
A. Ghilea, — s'a ales doar abia cu prevestirea cân- 
tecelor îngereşti din bisericuţa lui de mai înainte, cari 
au îost ecoul anticipat al celor de azi. Diriguitorii 
obşteşti, la rândul lor, toţi au înţeles şi au urmărit cu 
interes străduințele . şi : dărnicia localnicilor, să redea 
Zălaului şi jurului aceluia ceea ce-i trebuia: o bise- 
rică corespunzătoare, scara cerului, şi care nu putea 
îi alta mai potrivită decât una închinată Maicii 'Dom- 
nului celei »între rugăciuni adormite«, şi aşa ridicată 
la cer. 

Prilejul pelerinajului din 15 Aug. din acest an a 
sulevat multe lucruri, de ordin local, de dires, care nu 
se puteau prevedea mai înainte, pentru împrejurările 
de îelul acesta, dar care neapărat se vor face pentru 
o satisfacere cât mai deplină a tuturor cerințelor pe- 
lerinilor. Aci ne mărginim să amintim doar, că Para- 
clisul ar trebui să se cânte și în jurul acela aşa cum 
s'a generalizat deja pe întreg cuprinsul eparhiei de 
Oradea, prescurtat, da, dar cu melodiile acelea uşoare 
cântate de tot norodul, pentru că în felul acesta, toți. 
pelerinii ar putea lua parte mai activă la aceasta fru- 
moasă deprindere, care se repetă în comun atât de 


mult într'o astfel de localitate. 
Cor. 

Al XIV-lea Congres „Pax Romana“ la Praga. 


Oraşul Praga, ce stă încă sub impresia minuna- 
telor »şezători euharistice« ale Congresului din pri- 
măvară, are cinstea să găzduiască anul acesta cele 
câteva sute de studenţi catolici din toată lumea, cari 
şi-au dat întâlnire la mormântul Si. Venceslau pentru 
a studia proiunda criză spirituală ce-l frământă pe 
omul modern. Abia câteva zile ne mai despart de 
grandioasa adunare a studenţilor universitari catolici, 
congresul fiind fixat pentru începutul lunii Septemvrie. 
Diferitele comisiuni încredințate cu pregătirea Congre- 
sului lucrează cu zor, ca lucrările congresului să se 
poată desiăşura în cea mai bună rânduială. Comitetului 
de organizare al Congresului (Spalena n. 15 Praga) 
iau sosit numeroase adesiuni dela diferite asociaţii şi 
personalităţi. Amintim între ele pe Em. Sa Card. 
Hlond, arhiepiscopul de Gnesna şi Posnania; Em. Sa 
Card. Lienart, episcopul din Lille; Em. Sa Card. van 
Roey, arhiepiscopul din Malines, Msgr. Hinsley, arhi- 
episcopul din Westminster, Mac Donald, arhiepiscopul 
din Edinburg şi alţi mulţi episcopi cari se interesează 
deaproape de activitatea şi orientarea acestor tineri 
catolici, speranța de mâine a Bisericii. Din încrederea 
Si. Părinte, Card, Pacelli, Secretarul de Stat a adresat 
Ex. Sale Mariu Besson, episcopul de Lossana, Geneva 





şi Friburg, presedintele de onoare al asociaţiei »Pax 
Romana« o preţieasă scrisoare de incurajare şi de fe- 
licitare pentru programul lucrărilor apropiatului Congres. 

»Scopul pentru care »Pax Romana« — zice ve» 
nerabila scrisoare — îşi închină cu râvnă activitatea . 
sa, nizuindu-se să creeze între studenţii diferitelor na- 
țiuni o atmosferă de înţelegere tot mai îrăţească, va 
îi, fără îndoială, cu atât mai uşor atins, cu cât stu- 
denţii vor fi mai strâns uniţi într'o comunitate de cre- 
dinţă şi de rugăciune şi cu cât nizuinţele lor spre o 
evlavie solidă vor fi mai serioasă şi mai constante. 

»Dorind ca lucrările Congresului cu privire la 
formarea religioasă a studenţilor catolici să aducă 
asociaţiei »Pax Romana« roadele pe cari le nădăj- 
dueşte, Santtitatea Sa imploară de pe acum asupra 
acestor lucrări prisosinţa luminii cereşti şi trimite din - 
tot sufletul membrilor Congresului Binecuvântarea 
Apostolică«. 

Un număr impunător de delegaţi din toate ţările 
şi-au anunțat participarea la Congres. Vor sosi dele- 
gaţi chiar şi din America de Sud, În afară de studenţi 
vor mai lua parte şi profesorii universitari şi diferiți 
reprezentaţi ai ierarhiei bisericeşti. Congresul se ţine 
sub patronajul guvernului şi episcopatului cehoslovac. 


n. 








Monografia 
parohiei Peceiu, din judeţul Sălaj. 


Aceasta se vede din Conscripția din 1762, unde 
figurează în comitetul Crasnei 77 preoți neuniţi, cu 
2428 familii. neunite, şi niciun preot unit, ci numai o 
familie unită în întreg comitatul Crasnei. 

»Liniştea în sânul bisericei române din Sălaj s'a 
readus în zilele episcopului Gr. Maior, care ca fiu al 
Sălajului şi în urma popularității, ce-o avea, cutreerând 
tot Sălajul, a reunit pe români într'o singură biserică, 
aşa încât până în zilele noastre, românii din Sălaj au 
perseverat necontenit în unirea cu biserica romano: 
catolică. i 

»Despre reconvertirea în massă a poporului ro- 
mân sălăjan, prin episcopul Maior, avem între altele 
un document scris cu mâna sa proprie cătră »Propa- 
ganda« din Roma, la 2 lanuarie 1775, în care zice: 
»Cu ocaziunea  vizitaţiunii canonice dela 10 August 
până la 10 Septembrie pe valea Someşului de cătră 
Ungaria s'au reîntors 40 de sate întregi şi astfel de 
prezent se pot număra ca la 500 sate întoarse la 
unire<. (Şematism. arhid. pe 1900, pag. 37—38). 

»Că episcopul Maior a umblat în cauza reunirii 
românilor de sub poala Meseşului şi a vizitat satele 
din comitatul Crasna, se ştie şi dintr'o notiţă scrisă la 
anul 1791 în Pentecostarul bisericii din Căţălul-ro- 


mân, în care popa Nicoară zice, între altele: »Ince- 
perea bisericii a fost în stăpânirea arhiereului Major 
Grigorie şi prin îndemnarea lui şi arătarea locului, 
s'a început s. biserică a se zidi; şi el ne-a îndemnat 
şă ne facem biserica de piatră«, iară în şematismul 
diecezei Făgăraşului, tipărit la 1835, se spune, că 
cele mai multe parohii sunt convertite pe la anii 
1773—1775—1776, adecă sub episcopul Maior, pe 
când acesta îşi făcea vizitațiunea canonică prin Să- 
laj«. (Sch. mon. a Sălajului, pag. 57—58). să 

La anul 1808 parohia Peceiu primeşte numele cel 
mai apropiat celui de azi (Peceiu) şi aparținea distric- 
tului protopopesc Crasna, al cărui protopop la 1814 
era Petru Bolcaciu, preotul din Hurez. La 1835, însă, 
scaunul protopopesc al districtului Crasna, căruia apar- 
ținea şi Peceiul, era vacant. i 

Cam pe la 1836, din îndemnul preotului, se adu- 
nau copiii din Peceiu pentru a învăţa ceva rugăciuni, 
a ceti şi a scrie, în casa »diecească«, o casă simplă, 
acoperifă cu paie, unde locuia »diacul« (cantorul) şi 
care avea două camere: una destinată pentru sală de 
învăţământ şi ceealaltă era locuința »diacului«. In 
şcoală preda »diacul«. In 1836 erau puţini copii de 
şccală: 10—15, pentru ca peste 20 ani, la 1856, să 

găsim vreo 15—16 şcolari. Primul »diac«, care a pro- 
pus şi despre care se pomeneşte, a fost Pop Mitru, 
venit din Cizer, la 1846. In Peceiu se pare a fi fost 
preot pe acele vremi Popa Petre, care la 1839 co- 
mandă întâiul sigil de metal al parohiei, având conţi- 
nutul următor : »Sigilum ecclesie g. c. Pesely 1839, 
iar în mijlocul inscripţiei fiind hramul bisericii: sf. 
Arhangeli Mihail şi Gavril. 

»Preoţii aveau numai cunoştinţele câştigate în 
şcoalele elementare din Şimleu, ori la mănăstirea din 
Strâmba, care până pe la jumătatea veacului al 18-lea 
da contingentul cel mai mare al preoţilor şi cantorilor 
bisericeşti din comitatele Crasna şi Solnocul de mijloc. 

»Până pe la 1850—1860 majoritatea clerului din 
Sălaj era lipsită de studii mai înalte. a 

»Altcum şi dotațiunea lor era de tot slabă: un 
petec de porțiune canonică, o merţă (30 litre) de mă- 
“laiu (cucuruz), şi o zi de clacă. Stolele în unele pa- 
rohii erau numai cu numele. Din toate venitele a treia 
parte era a cantorilor. 

»Mai pe urmă, prin anii 1868 şi 1873, s'a regulat 
dotaţiunea preoților sălăgeni sub episcopii de pie me- 
morie I, Vancea şi Mich. Pavel. Sub acest din urmă 
s'a şters la 1873 şi terţialitatea, cu care datorau 
preoții cantorilor bisericeşti. In cele mai multe locuri, 
însă, stolele nu se socoteau după schema statorită prin 
episcopie, care nu s'a putut întroduce pe tot locul, 
fiind cam urcată — ci s'a ţinut de usul practicat până 
atunci, diferit după parohii<«, (Sch. mon. a Săl., pag. 
-61—63), ca şi azi... 

La anul 1853, înființându-se episcopia gr. cat. de 
Gherla, cu cele 540 de parohii din dieceza Făgăraşu- 
lui, trece şi Peceiul sub jurisdicțiunea episcopului din 
Gherla, loan Alexi, care jurisdicțiune se exercita prin 
vicarii foranei ai Sălajului, cu locuinţa stabilă în Şimleu, 


Nu se ştie precis, cine era preot pe acele vremi în 


Peceiu. Sigur e, că la anul 1863, când arde casa pa- 
rohială, la 13 Decemvrie, aprinsă de un anumit But 
Toader, zis Totoiu, care avea mânie pe preot pentru o 
jumătate vică de cucuruz, era paroh local Teodor Fortiş. 

Matricolele cele vechi au ars atunci toate, ceea ce 
se vede din o notiţă a preotului Fortiş, scrisă în îruntea 
matricolei botezaţilor, care-i condusă dela 13 Dec. 1863 
şi are conţinutul următor: 

„N. B. Ardiendu Casa Parochiei cu tote Editiciile 
tienetore de densa anume a comunei Peceiu din Coltul 
Crasnei — Tractulu Protopopescu a Crasnei a Vladiciei 
Gherlei Gr. Cath: — In an. 863—13—Dec. st. n. peste 
nopte între 9 şi 10 ore. — Aceste ardiendu n'au re- 
masu nici Parochul din tota averea sa numai in hainele 
de culcatu ce au fostu pe trupu cu toti casnicii sei 
dimpreuna, şi pt. de nou edificarea Casei sau repar- 
tizat pe Poporu bani în mod: utmătoriu: ..,«, etc. 

Neştiindu-se, la început, cine-i autorul arderii, 
preotul Fortiş ceteşte Blestemurile Marelui Vasilie, iar 
preoteasa ţine postul Siintei Mării, pentru a se des- 

coperi făptuitorul. Intr'o zi, apoi, când a mers iarăşi, 
preotul, pentru a nu ştiu câtea oră, la Biserică să ce- 
lebreze sf. Liturghie cu intenția ca să afle răufăcă- 
torul, But Toader, zis Totoiu, din Peceiu, a vrut să 
meargă şi el la Biserică înă când să intre înlăuntru 
a văzut, că vine în spre el o pară ca de toc, de care 
s'a înspăimântat şi s'a întors înapoi, iar peste o săp- 
tămână a murit, -mărturisindu-şi, înainte de moarte, 
nelegiuirea. Cunosc povestea acestei triste întâmplări 
din gura actualului cantor. şei al Bisericii din Peceiu, 
Crăciun Nistor, un bătrân de 68 ani, care încă a auzit-o 
dela maică-sa, 

E de remarcat, apoi, un fapt din cele trecute vremi, | 
întâmplat la 31 Maiu 1866, când se adună sinodul 
parohial, pentru a-l judeca pe Iepure Vasile, un tată 
nelegiuit. lată ce găsim scris în această privinţă, în 
rubrica observaţiunilor dela 14 al matriculei boteza- 
ților din anul 1866. 

-»lepure Vasilie, după ce în sinodulu Domesticu 
tienutu în 31 Maiu s. n. a. c. însuşi sau marturisitu 
Tata nelegiuitu prin gura sa dicandu fostam eu vino- 
vatu cu Buth Maria — de câte ori am îostu beatu nu 
tagaduescu. — lepure Nicolae prim-curat: Buthu Theo- 


“doru Judele Comunei, Majos Theodoru Titoru, lepure 


Costanu juratu, Huluban Vasilie juratu, Iepure Theo- 
doru Damianu şi Chisiu Theodoriu a Tiapului ambi 
Titori cu toti din Peceiu şi fetie sinodale înaintea ca- 
rora sau adeveritu pe sine vinovatu, si după aceea 
sau frecutu la Protocolu ca Tata nelegiuitu< ... | 
Preot Valeriu Gregoriu Sima, 
(Va urma). 





CRONICI 








— Serbare în Cenaloş. În ziua de 25 August 
în parohia Cenaloş a avut loc o întreită serbare. Inainte 
de masă, stârşindu-se liturghia, s'a sfinţit crucea ju: 
bilară ridicată la câmp între sat şi şosea, Ia o distanţă 


“potrivită, să sosească cu această ocazie chiar şi cre- 


dinşii din parohiile vecine tot în procesiune, ca cei din 
loc, mai ales că întreaga îuncţiune s'a amânat spre 
amiazi din cauza multelor spovedanii. Anul sfânt, 1934, 
cuvântarea s'a potrivit deodată cu alte serbări. De fapt, 
după masă, cântându-se Paraclisul Preacuratei Fecioare 
Maria, se face promoţia unui îrumos număr de membre 
în Reuniunea Mariană şi aşa însaşi înființarea Reu- 
niunii. Ambele aceste funcțiuni le săvârşi, din încre- 
dințarea Preav Ordinariat, Pâr. Dr. G. Stan, proiesor 
de teoiogie, care în cuvântări îndeamnă credincioşii la 
iubirea patimilor Domnului învăţate din acea carte 
pururea deschisă, care este crucea, şi la cultul Mariei, 
aleasă azi înaintea Îngerului păzitor de Doamnă, Pa: 
troană şi Mamă. 

Tot după masă, la ora 18, în prezenţa inimosului 
preşed. diecezan al Agru-lui, D-l Dr. Vicfor German 
şi a multor oaspeți şi intelectuali din jur, în frunte cu 
Abatele de Sâniob, Mgr. losii Pop, primpretor Cornel 
Chiş şi alţii, în cadrele Agru-lui se desfăşoară un bogat 
program popular, executat, în cea mai mare parte, de 
şcolari sub conducerea dir. învăţător 1. Berinde, iar 
Doctorul German reaminteşte tuturor celor de faţă li- 
niile generale de activitate în cadrele Agrului, 

Seara a mai urmat cu această »ocaziune« un bal, 

E ştiut că, atmosfera de înălțţare sufletească creată 
prin serbările religioase se. coboară mult prin proia- 
nele încheieri de petrecanie, fie chiar cu »planul de rea- 
lizare materială destinat sf. Biserici«, pentrucă sunt 
incompatibile. Adevărat că, deşi sătenii au avut localul 
lor, alţii au fost cei dela cruce şi biserică şi alţii cei 
dela bal, dar atunci cu atât mai vârtos nu e cazul 
să se facă legătură forţată între serbarea sacră şi 


profană, prilejuind »festivalul şi serata dansantă cu, 


ocaziunea sfințirii de cruci<«, cum mai spune programul. 
Dar mai cunoaştem un caz, dacă e voie-să-l pomenim, 
unde, pe lângă vigneta de pe invitare, care ne prezintă 
perechea dansatoare într'o formă absolut indecentă, 
se spune că, însaşi Societatea Si. Rozar, din parohia 
cutare, aranjează patrecerea. 

Pe tum decreşte acest obiceiu, aşa nădăjduim că 
va dispare. 


— Consacrarea bisericii din Pria, Stârşiudu-se 
serbarea praznicului Adormirii Maicii Domnului la Ză- 
lau, |. P. S. Sa Episcopul diecezan, în zilele de 16—17 
Aug. a făcut vizitaţiunea canonică în mai multe 
parohii din jur: Coşeiu, Chieşd, Sighetul-Silvaniei, Cri- 
şeni şi Periceiu, iar Sâmbătă, 17 Aug. după masă a 
întrat în comuna Pria, salutat fiind la marginea satu- 
lui de primpretorul plasei Crasna, N. Pustai şi Păr. 
Stanciu, preotul ortodox. din Stârci iar în uşa bisericii 
celei noui a fost primit şi salutat de Pâr. Gavril Pop 
adm. par. în Pria. Apoi înconjurat de un săbor de 
preoţi: Revmul Canonic |. Buteanu, delegatul Ven. 
Capitlu Catedral, M. On. Aurel Ghilea Prot. tractual, 
M. On. Vasile Barbul primnotar consistorial şi Cl. Dr, 
G. Stan prof. de teologie, a procedat la actul de con- 
sacrare ce se săvârşeşte în preseară împreună cu 
Inseratul. În ziua următoare, în prezenţa autorităţilor, 
în îrunte cu prefectul judeţului Dr. Mihai Gurzeu, de- 
putat Emil Lobonţiu, şi a unui număr foarte mare de 
credincioşi din jur, s'a săvârşit consacrarea. Pentru 
cei ce n'au mai avut loc în biserică s'a celebrat o li- 
turghie în liber. Cei din biserică însă au ascultat emo- 
ționaţi până la lacrimi slujba pontificală celebrată pen- 
tru întâia dată în acel lăcaş sfânt cu răspunsurile 
date de corul bisericii din Zălau sub conducerea D-lui 
Vasile Feier, precum şi sfaturile şi îndemnurile părin- 
țeşti date cu acea ocazie de [. P. S. Sa Valeriu 
Traian Frențiu, 


VESTITORUL 


„449 

Vrednică de pomenit, şi urmat este pilda ce a 
dat-o familia Ghilea, originară din Pria, care, fraţi su- 
rori şi rude mai apropiate, s'au adunat cu toţii aci 
să-şi împlinească cu aceasta ocazie pioasa îndatorire 
a părăstasului pentru părinţii lor. 

În urmă a âvut loc o masă comună, iar siârşin- 
du-se şi aceasta, 1. P. S. S., prin Ciucea şi Valea la- 
dului s'a întors la Stâna de Vale. 

— Zile sfinte la Mociar (Bihor). Deosebitul 
dar al primenirii sufleteşti l-au avut bunii credincioşi 
ai Păr. Eugen Pantea, în zilele: de 3—6 Aug. Vestitor 
al cuvântului dumnezeesc a fost inimosul Păr. Ono- 
freiu Pompeiu, catechet în Cluj, care aflându-se de 
mai multă vreme prin părţile Beiuşului şi împrejurimi, 
Wa uitat un moment, traducerea în practică, a cuvin- 
telor divinului nostru Mântuitor »,. , vestiți evanghelia 
la toată făpturac. | 

Numărul mare al ascultătorilor, în tot decursul 
celor 3 zile, cunună admirabil împletită de tineri şi 
bătrâni şi în mod deosebit cuminecarea împresionantă 
dela încheerea sf. exerciţii, sunt o dovadă mult grăi- 
toare despre hărnicia în cele sufleteşti a credincioşi- 
lor din Mociar. 

Cuvintele înduioşătoare de rămas bun, ce au “fost 
adresate Păr. predicător la despărţire şi îndeosebi la- 
crimile ce întovărăşeau aceste cuvinte, au fost fără 
îndoială cea mai sincerâ recunoştinţă pentru cel „ce 
i-a încunjurat cu atâta dragoste. | | 

Fie ca bunul Dumnezeu să răsplătească înstitit, 
osteneala Păr. Onotreiu. | 


— Din activitatea Acţiunii Catolice în Po- 
lonia. Episcopatul polonez, care fine atât de mult la 
A. C. pentru reinprospetarea vieţii religioase, a încre- 
dințat acesteia, să organizeze o manifestare în favorul 
familiei, la care vor lua parte în chip special intelec- 
tualii. La acest congres, specialiştii vor trata urmă- 
toarele chestiuni în legătură cu familia: Familia şi 
căsătoria în lumina îilosotiei creştine. Esenţa căsătoriei 
la catolici, Familia în istoria Bisericii şi a cultitrii 
creştine, Familia şi cultura contimporană, Legislaţia 
poloneză şi căsătoria. Toate au un singur: scop eve 
nirea vieții familiare la morala catolică. 


— Pelerinajul naţional francez la Lourdes. 
Pentru a serba 63 ani de pelerinaj, francezii în anul 
acesta au organizat pelerinaj naţional. Intr'o singură 
zi, 19 trenuri au sosit în gara din Lourdes, cu pele- 
rini din diferitele oraşe. Ingrijirea şi plasarea bolna- 
vilor şi de data aceasta au făcut-o, de bună voie cer- 
cetaşii. S'a semnalat la pelerinaj participarea marinari- 
lor şi a pescarilor. Pentru aceştia a liturghisit Mons. 
Simeone episcop şi inspectorul apostolic al flotei fran- 
ceze. Mare a fost bucuria pelerinilor vestirea vindecării 
miraculoase a două persoane, una de infecţie ofticoasă 
şi alta de paralizie, constatări, făcute de medicii 
competenţi. fă 

— Arhiepiscop cerşistor. E. S. L. Stepinac, 
arhiepiscop coadiutor de Zagreb, constatând, că numă- 
rul credincioşilor din Zagreb creşte mereu, iar biseri- 
cile sunt puţine şi îndepărtate pentru cei dela perite- 
rie, a făcut un apel căfre credincioşii săi, pentru ai 
invita să dea fie care cât poate pentru zidirea a 8 
biserici noui. A luat măsuri că în toate bisericile pa- 
rohiale să se îacă colectă publică. In biserica cate- 
drală, el în persoană, o înainte de masă întreagă a 
făcut pe cerşitorul pentru acest scop nobil. Ce nu face 
păstorul cel bun pentru turma sa ? Totul, fiindcă ca- 
ritas Chrisli urget. 


— Progresele catolicismului în America 
După »Catholic Directory« din 1935, publicat de P. |. 
Kenedy, populaţia catolică din Statele Unite a sporit 
considerabil. Impreună cu Alaska şi Hawaii numără 
20,523.053 de catolici, deci un catolic la şase locuitori. 
In ultimii zece ani Biserica din U. S. A. a câştigat 
2,000.000 de credincioşi. In anul trecut acest număr a 
sporit cu 200.500. Un sfert din acestia 63.845 sunt 
adulţi convertiți, deci cu 14.684 mai mulţi “ca anul 
precedent. lerarhia are 125 de membri dintre cari 4 
cardinali şi 18 arhiepiscopi. Numărul clerului a sporit 
cu 795 şi presintă un total de 30.250, ceea ce însem- 
nează un preot cam la 650 de catolici, Biserici sunt 


18.344 cu 100 mai multe ca mai înainte. Clerici sunt 
23.579 împărţiţi în 193 de seminarii. 











Căminul „Sf. Augustin“ 


în București 


Cu data de 1 Mai 1935, Căminul »Si. Augustin« 
de sub conducerea Păr. A. Barral, Asumpţionist, şi-a 
mutat sediul pe B dul Carsl 61, înfr'un local mai spa: 
țios, care poate adăposti peste 50 de studenți. 

Căminul este aşezat chiar în fața statuei Pache 
Protopopescu din piaţa cu acelaş nume, nu departe de 
Universitate, (dela gară tramv. 24). 

Pe lângă condițiuni excepţionale de lumină şi de 
aer, de hrană abundentă şi sănătoasă, studenţii se bu- 
cură de o supraveghere serioasă atât din punct de 
vedere intelectual cât şi moral. 

Taxa de întreţinere, în care nu se socoteşte nici 
spălatul nici îngrijirea medicală, este de 2000 lei pe 
lună, Se mai adaugă o taxă de înscriere şi amenaja- 
ment de 1000 lei anual. 

Părinţii doritori de a asigura băieţilor lor conior- 
tul, liniştea şi seriozitatea necesară anilor de studii 
în capitală, să se adreseze Păr. A. Barral, rector, 61 
B-dul Carol, Bucureşti. 


Tipografia Românească, Oradea. 


VESTITORUL 


Anul XI, No. 17 


Școala Normală Gr. Cat. Oradea 
(Sir. Cantemir No. 1-5), 


Aviz şcolar 


La Şcoala Normală Română Unită din Oradea în- 
scrierile se vor ţinea: 

Pentru Școala de aplicaţie : între 2 şi 7 Sept. 

Pentru Școala normală : între 9 şi 13 Sept. 

Inscrierile se fac în cancelaria şcoalei între orele 
8 şi 13. 

In 9 Sept. a. c. se va ţinea vizita medicală a ele- 
vilor candidaţi de cl. I-a normală. 

In 10 Sept. la orele 8 examen de admitere în cl. 
l-a norm. 

La 11 Sept. examene de corigenţă. 

La 12 şi 13 Sept. examene întegrale şi de admi- 
tere pentru Şc. norm, : 

In 16 Sepi. la orele 9 Veni-Sancte în Biserica Ca- 
tedrală şi deschiderea solemnă a anului şcolar. 


Direcţiunea. 

